ਸ਼ਰਣਕੁਮਾਰ ਲਿੰਬਾਲੇ
ਸ਼ਰਣਕੁਮਾਰ ਲਿੰਬਾਲੇ (ਮਰਾਠੀ: शरणकुमार लिंबाळे) (ਜਨਮ - 1 ਜੂਨ 1956) ਇੱਕ ਮਰਾਠੀ ਲੇਖਕ, ਕਵੀ ਅਤੇ ਸਾਹਿਤਕ ਆਲੋਚਕ ਹੈ। ਉਸ ਨੇ 40 ਤੋਂ ਵੱਧ ਕਿਤਾਬਾਂ ਲਿਖੀਆਂ ਹਨ, ਪਰ ਆਪਣੀ ਸਵੈਜੀਵਨੀਮੂਲਕ ਨਾਵਲ ਅੱਕਰਮਾਸ਼ੀ ਲਈ ਮਸ਼ਹੂਰ ਹੈ। ਅੱਕਰਮਾਸ਼ੀ ਕਈ ਹੋਰ ਭਾਰਤੀ ਭਾਸ਼ਾਵਾਂ ਵਿੱਚ ਅਤੇ ਅੰਗਰੇਜ਼ੀ ਵਿੱਚ ਅਨੁਵਾਦ ਕੀਤਾ ਗਿਆ ਹੈ। ਅੰਗਰੇਜ਼ੀ ਅਨੁਵਾਦ ਆਕਸਫੋਰਡ ਯੂਨੀਵਰਸਿਟੀ ਪ੍ਰੈਸ ਦੁਆਰਾ ਪ੍ਰਕਾਸ਼ਿਤ ਕੀਤਾ ਗਿਆ ਹੈ ਜਿਸਦਾ ਸਿਰਲੇਖ The Outcaste ਹੈ। ਉਸ ਦਾ ਆਲੋਚਨਾਤਮਿਕ ਕੰਮ ਦਲਿਤ ਸਾਹਿਤ ਦੇ ਸੁਹਜਸ਼ਾਸਤਰ ਵੱਲ (2004) ਨੂੰ ਦਲਿਤ ਸਾਹਿਤ ਬਾਰੇ ਸਭ ਤੋਂ ਮਹੱਤਵਪੂਰਨ ਲਿਖਤਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ।